Hill Cove

Hill Cove er den tredje største bosetningen på Vest-Falkland, etter Fox Bay og Port Howard. Den er beliggende nordvest på øya, innenfor Saunders Island. Mount Adam, som med sine 700 moh. er Vest-Falklands høyeste fjell, skjermer bosetningen mot vind fra sør.

Det var en av de tidligste bosetningene på Vest-Falkland på 1800-tallet, og fikk permanent bosetning rundt 1860. En liten «skog» ble plantet her på 1880-tallet og utvidet i 1925. Dette er den eneste skogen på Falklandsøyene, men det er også plantet noen trær på Carcass Island.Wigglesworth, Angela. (1992) Falkland People. Pub. Peter Owen. .

 Referanser 


Kategori:Bosetninger på Falklandsøyene